เรื่องร้องเรียน (ร้องเรียน) วันที่ 2023-09-27 07:21:41 — แขวงรองเมือง เขตปทุมวัน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039214

ขอให้แก้ไขปัญหา กรณีได้รับความเดือดร้อนจากปล่องดูดควันจากการประกอบอาหารของเพื่อนบ้าน ของบ้านเลขที่ .... ซอยตากสิน 35/1 แขวงบุคคโล เขตธนบุรี กรุงเทพมหานคร เนื่องจากผู้ร้องแจ้งว่า ผู้ร้องอยู่บ้านเลขที่ .....ซึ่งอยู่ห่างจากบ้านบ้านเพื่อนบ้าน ประมาณ 2 ห้อง บ้านหลังดังกล่าวเป็นอาคารพาณิชย์ 1 คูหา เปิดเป็นร้านจำหน่ายอาหารประเภทข้าวแกงให้กับพนักงานโรงงานเย็บผ้า เพื่อนบ้าน เป็นบุคคลเพศหญิง (ทราบชื่อ) อายุประมาณ 50 กว่าปี สูงประมาณ 155-160 เซนติเมตร รูปร่างสมส่วน ผิวขาว ร้านจะเริ่มทำอาหารตั้งแต่เวลาประมาณ 08.30-11.00 น. และเปิดจำหน่ายอาหาร ตั้งแต่เวลา 12.00 - 14.00 น. ลักษณะบ้านเพื่อนบ้าน จะอยู่ล็อคด้านหน้า ผู้ร้องจะอยู่ล็อคด้านหลัง ระหว่างล็อคจะมีเพิงของร้านอาหารเก่าซึ่งปิดกิจการไปแล้วชื่อ ดอกประดู่ หลังคาของเพิงจะติดกับด้านหลังของเพื่อนบ้าน และติดกับด้านหน้าของบ้านผู้ร้อง (ตามผู้ร้องแจ้ง) ซึ่งร้านข้าวแกงจะมีการติดตั้งปล่องควันไว้บนหลังคาเพิงของร้านดอกประดู่ ซึ่งจะต่อท่อของปล่องดูดควันดังกล่าวมายังบ้านผู้ร้อง ทำให้ควันจากการประกอบอาหารตรงเข้ามายังบ้านของผู้ร้องโดยตรง ผู้ร้องพบเห็นมีการปล่อยควันเมื่อวันพฤหัสที่แล้ว (ตามผู้ร้องแจ้ง) ซึ่งช่วงเช้ามักจะมีการทอดปลาเค็มบ่อยครั้ง และมีการประกอบอาหารต่างๆ กลุ่มควันของการประกอบอาหารนั้นจะส่งมารบกวนยังบ้านของผู้ร้อง อีกทั้งท่อดูดควันจะตรงกับที่ตากผ้าหน้าบ้าน หากผู้ร้องตากผ้าเอาไว้ กลิ่นอาหารจะติดเสื้อผ้า และเมื่อจับเสื้อผ้าจะเกิดอาการคัน สร้างความเดือดร้อนให้ผู้ร้องเป็นอย่างมาก เบื้องต้นผู้ร้องเคยฝากเรื่องไปบอกกับหุ้นส่วนเจ้าของบ้าน ซึ่งคาดว่าน่าจะมีการแจ้งไปแล้วแต่ล่าสุด วันที่ 26 กันยายน 2566 ช่วงเช้า ยังประสบปัญหาอยู่เช่นเดิม จึงประสงค์ให้หน่วยงานที่เกี่ยวข้องแก้ไขปัญหา กรณีได้รับความเดือดร้อนจากปล่องดูดควันจากการประกอบอาหารของเพื่อนบ้าน เพื่อบรรเทาความเดือดร้อนให้แก่ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata